5 Baitsesaense ba le bantsi ba gatelela gore Modimo ga a yo. Ba kgona jang he, go tlhalosa dilo tse di gakgamatsang tsa tlholego, tse di akaretsang le batho? Ba bolela gore go ne ga direga fela gore dilo tse di gakgamatsang tseno di nne teng. Ka sekai, rathutotlhagelelo mongwe e bong Stephen Jay Gould o ne a kwala jaana: “Re teng gompieno ka gonne go ne go na le ditlhapi dingwe tse di sa tlwaelegang tse di neng di na le mafafa a a neng a kgona go fetoga maoto a ditshedi tse di nnang mo mmung . . . Re ka nna ra bo re batla karabo ‘e e botoka go gaisa eno’—mme ga e yo.” Ka tsela e e tshwanang, Richard E. Leakey le Roger Lewin ba ne ba kwala jaana: “Go bonala go ile ga nna le phoso nngwe e kgolo mo ditsheding mme batho ba iphitlhela fela ba setse ba le teng.” Tota le baitsesaense ba ba kgatlhwang ke bontle jwa popo ga ba neye Modimo pako.